3 माह में भी कार्रवाई नहीं होने से महापौर खफा, बोले- गृह मंत्री को करूंगा शिकायत
कोटा|महापौर महेशविजय ने जवाहर नगर थाने में दर्ज कराए गए एक प्रकरण में तीन माह बाद भी कार्रवाई नहीं होने से अब गृह मंत्री को पत्र लिखने की बात कही है। मामला सोशल मीडिया पर किए गए दुष्प्रचार ब्लैकमेलिंग से जुड़ा है। महापौर की तरफ से उनके पीए रविप्रकाश शर्मा ने 1 अक्टूबर को रवि सामरिया नामक युवक के खिलाफ मामला दर्ज कराया था। पुलिस ने आईटी एक्ट की धारा 66 आईपीसी की धारा 500 में एफआईआर दर्ज की थी। महापौर ने मंगलवार को कहा कि जब मेरी रिपोर्ट का ही यह हाल है तो फिर औरों के साथ पुलिस क्या कर रही होगी, यह आसानी से समझा जा सकता है। इसलिए मैं इस मामले में गृह मंत्री को कड़ा पत्र लिखूंगा और कार्रवाई में हो रही इस देरी के लिए जिम्मेदार अधिकारियों के खिलाफ भी कार्रवाई की मांग करूंगा।
पहलेबदनाम किया, फिर ब्लैकमेल : महापौरने बताया कि युवक ने नगर निगम, कोटा के नाम से व्हाट्सएप ग्रुप बना रखा था। इसका एडमिन वह खुद था। उसने 15 जुलाई को झूठी सूचना पोस्ट की, जिसमें बताया कि महापौर के खिलाफ एक महिला की ने रिपोर्ट दर्ज कराई है। इसके बाद युवक मेरे घर आया। मैंने उससे इस पोस्ट का कारण पूछा तो बोला कि आप मुझे या मेरे रिश्तेदारों को नगर निगम से कियोस्क आवंटित नहीं कराओगे, तब तक ऐसे ही बदनामी करता रहूंगा। बाद में सामने आया कि 8 अगस्त को ट्रेन में बम की अफवाह उड़ाने के मामले में भी यह युवक गिरफ्तार हुआ।
जांचचल रही है : थानाधिकारी
^यहमामला अन्वेषणाधीन है। जांच पूरी होने के बाद ही कुछ बता पाऊंगा।- राजेशमेश्राम, एसएचओ,जवाहरनगर
hin_Deva hin_Deva hin_Deva hin_Deva hin_Deva